RESOLUCIÓN do 6 de febreiro de 2023, da Dirección Xeral de Formación para o Emprego e Orientación, pola que se procede á publicación das subvencións concedidas en virtude da Orde do 13 de maio de 2022 (Diario Oficial de Galicia número 102, do 30 de maio) pola que se modifica parcialmente a Orde do 16 de abril de 2021 pola que se establecen as bases reguladoras para as accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2021-2023, e se realiza a súa segunda convocatoria para os exercicios 2022 e 2023, e a Orde do 5 de decembro de 2022 (Diario Oficial de Galicia número 233, do 9 de decembro) pola que se publica a ampliación de crédito da Orde do 13 de maio de 2022 (código de procedemento TR301K).
Consellería de Promoción do Emprego e Igualdade — III. Outras disposicións — 17/02/2023

A Lei 9/2007, do 13 de xuño, de subvencións de Galicia (DOG núm. 121, do 25 de xuño), dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario o que se imputen, o beneficiario, a contía concedida e a finalidade ou finalidades da subvención.
A Orde da Consellería de Promoción do Emprego e Igualdade do 16 de abril de 2021 (DOG núm. 81, do 30 de abril), estableceu as bases polas que se regularán as subvencións das accións formativas do Plan formativo para o emprego (persoas traballadoras desempregadas) da Comunidade Autónoma de Galicia para o período 2021-2023 (procedemento TR301K).
Esta orde ten por obxecto establecer os criterios e as condicións polas que se rexerán tanto as convocatorias públicas como a execución das accións formativas dirixidas prioritariamente ás persoas traballadoras desempregadas, xestionadas pola Consellería de Promoción do Emprego e Igualdade, a través das súas xefaturas territoriais.
Poden ser beneficiarias das subvencións a que se refiren estas bases as entidades que, na data de entrada en vigor da correspondente convocatoria, sexan titulares de centros ou entidades de formación acreditados e/ou inscritos para impartir formación profesional para o emprego no ámbito laboral da Comunidade Autónoma de Galicia naquelas especialidades formativas para as cales soliciten subvención, xa sexa na modalidade presencial, de teleformación ou mixta.
Mediante a Orde do 13 de maio de 2022 (DOG núm. 102, do 30 de maio), realizouse, para os exercicios 2022 e 2023 e en réxime de concorrencia competitiva, a segunda convocatoria de subvencións de accións formativas do Plan formativo para o emprego (persoas traballadoras desempregadas) da Comunidade Autónoma de Galicia.
Pola Resolución do 14 de setembro de 2022, da Dirección Xeral de Formación para o Emprego e Orientación, publicada no DOG núm. 183, do 26 de setembro, redistribuíronse, entre as distintas aplicacións orzamentarias e co fin de adecuar a súa distribución en función das entidades que resultaron beneficiarias da subvención (empresas, entidades locais ou entidades sen ánimo de lucro), os créditos orzamentarios recollidos na Orde do 13 de maio de 2022.
Posteriormente, a Orde do 5 de decembro de 2022 (DOG núm. 233, do 9 de decembro), publicou a ampliación de crédito da Orde do 13 de maio de 2022 por un importe de 14.770.481,70 €.
Como consecuencia deste incremento destinouse a esta segunda convocatoria un crédito total para os exercicios 2022 e 2023, resultado da suma do crédito inicial e a ampliación, por importe de 64.537.070,70 €, desagregado nas contías, aplicacións e proxectos que a seguir se relacionan.
Mediante a Resolución do 7 de decembro de 2022, da Dirección Xeral de Formación para o Emprego e Orientación (DOG núm. 233, do 9 de decembro), publicáronse as subvencións concedidas con base no crédito inicial dispoñible.
A relación de subvencións concedidas como consecuencia da ampliación de crédito e as entidades beneficiarias destas, ordenadas por xefatura territorial e código de expediente, publícanse como anexo desta resolución.
Santiago de Compostela, 6 de febreiro de 2023